කාසියේ දාරය නොසලකා හැරියහොත් කාසිය සතු තැනැත්තාට එකම කාසියේ එකිනෙකට හාත්පසින්ම වෙනස් මුහුණත් දෙකක් හිමිවන අතර , කාසියක සංකල්පයමසාමාන්‍ය ජීවිතයට ආදේශ කළහොත් ඕනෑම ගැටලුවකට එකිනෙකට හාත් පසින්ම වෙනස් එහෙත් එකිනෙකට සමාන්තර වූ හේතු පාර්ශව ඇති බව ඕනෑම පොදු වීඥාඥයකට තේරුම් ගත හැකි බවද නොරහසකි.ලිපිය ලිවීමට පාදක වූ මහාචාර්ය සරත් විජේසුරිය මහතාගේ අදහස් රැගත් වීඩියෝ දර්ශනය ඔබ සැම නරඹා ඇති බව උපකල්පනය කරමින් ලිපිය ඉදිරියට ගෙන යමි.v=750857921674208&amp;fref=nfමහාචාර්ය සරත් විජේසුරිය මහතාට අනුව වර්තමාන ශ්‍රී ලංකාව යනු ඒකාධිපති පාලනයකට නතුව තිබෙන රාජ්‍ය පාලන ව්‍යුහය බිදවැටුන අසාර්ථක රාජ්‍යකි.උගත් බුද්ධිමතෙකු වන එතුමා උද්දීපනය කරන කරුණු සැබෑවක් ලෙස උපකල්පනය කරමින් බිම්මට්ටමේ වැසියෙකු ලෙස මාගේ බුද්ධියට ගෝචර නොවන ගැටළු සහගත තැන් කිහිපයක් ගැන එතුමාගෙන් විචාරීමට මෙම ලිපියෙන් බලාපොරොත්තු වන බවද උදක්ම කිවයුතුය.මහාචාර්ය තුමාට අනුව මෙය විධායක ජනාධිපති ක්‍රමයේ නිර්මාතෘ ජේ.ආර්. ජයවර්ධන මහතා නොසිතු තරම් දුරක් මෙම විධායක ජනාධිපති ක්‍රමය පැමිණ ඇති අතර වත්මන් අනුප්‍රාප්තිකයා එය අනිසි ලෙසභාවිතා කරන භීම යුගයකි.මුල්ම ගැටළුව එයයි.අඩු තරමින් ජේ.ආර්. ජයවර්ධන මහතා විධායක ජනාධිපති ක්‍රමය ඇති කිරීමේ මුඛ්‍ය පරමාර්ථය ගැනවත් එතුමාට පැහැදිලි අදහසක් නොමැති බවඑතුමාගේ ප්‍රකාශයෙන් ගම්‍ය වන විට මා හට ඇතිවන්නේ විමතියකි.විකිපීඩියා සිංහල සංස්කරණයට අනුව ලංකාවේ මුලික විධායක ජනාධි පති ක්‍රමය මගින් ශ්‍රී ලංකා ජනාධිපති වරයාව සෑම ආකාරයකින්ම රජයේ සෑම කටයුක්තකටම මැදිහත් කරවන අතරඔහුට හෝ ඇයට අමාත්‍යාංශ පවත්වා ගැනීමේ හැකියාවද ජනාධිපති ලේකම් වෙත තීරණ ගැනීමේ බලය පවරමින් කැබිනට් තනතුරු රදවා ගැනීමටද හැකියාව ඇත.ආසියානු ආකෘතියේ දේශපාලනයකට විමධ්‍ය ගත බලයකට වඩා මධ්‍යගත බලයක් තිබීම සුදුසු යැයි සිතීම ,වෙස්මිනිස්ටර් ආකෘතිය මූලික කරගත් දේශපාලන ක්‍රමයක් වෙනුවට ප්‍රංශ ආකෘතිය මත පදනම් වූ දේශපාලනයක් ලංකාව වැනි රටකට උචිත බව තීරණය කිරීම ජේ.ආර්. ජයවර්ධන මහතා ගත් බුද්ධිමත් තීරණයක් බවසහ විධායක ජනාධිපති ක්‍රමය යනු ලංකාව වැනි රටකට අනිවාර්ය අංගයක් බවද පැවසිය යුතුය .රටක බල කේන්ද්‍රය විචල්‍යක් නම් එම රට තුල පවතින දේශපාලන ව්‍යුහයද ස්ථාවර නොවන බවද අනිවාර්යෙන් සිහිතබා ගතයුතු කරුණකි.මහාචාර්ය තුමාට අනුව වත්මන් ජනාධිපතිවරයා විධායක ජනාධිපති බලය අනිසි ලෙස භාවිතා කරන්නේ නම් ලොව සිදුවන සියලුම සිද්ධීන් එකිනෙකට සහ පුද්ගලානුබද්ධව සාපේක්ෂව සිදුවේ යැයි උපකල්පනය කර( සියළුම සිද්ධීන් පුද්ගලානුබද්ධව සාපේක්ෂ වේ ) මාහට ඇති වූ පහත ගැටළු වලට විසඳුම් "ඔව්" හෝ "නැත" යන ආකාරයෙන් ලබාදෙන මෙන් ගෞරවයෙන් ඉල්ලා සිටිමි.1.වත්මන් ජනාධිපති වරයා විධායක ජනාධිපති බලය අනිසි ලෙස භාවිතා කරන්නේ නම් ඔබ එසේ පවසන්නේ කවුරුන් හෝ පසුගිය ජනාධිපති වරයෙකුගේ පාලන කාලයක් සාපෙක්ෂව සංසන්දනය කරමින්ද .2.පළමු වන්නට පිළිතුර ඔව් නම් , එම ජනාධිපතිවරයා ගේ සහ වත්මන් ජනාධිපති වරයා ගේ අභ්‍යන්තර සහ ජාත්‍යන්තර දේශපාලන සමාජීය පසුබිම එකිනෙකට සාපේක්ෂව සමාන්තරද.දෙවන්නටද පිළිතුර ඔව් නම් මහාචාර්ය තුමාගේ චෝදනාව එලෙසම පිළිගන්නා අතර එකකට හෝ පිළිතුර නැත යන්න නම් ගැටලුවට සාපේක්ෂව මුලික තර්කය බිඳවැටෙන බැවින් එතුමාගෙන්/කවුරුන් හෝ එම ප්‍රකාශය ගැන මාගේ බුද්ධියට වැටහෙන ලෙස සාධාරණ අර්ථ දැක්වීමක් බලාපොරොත්තුවෙමි.